"Teihin liimattujen alueiden erottaminen ei ole ollenkaan vaikeaa. Yksinkertaisin tapa on poistaa koko alue."

Noniin, tähän ehkä tiivistyy tragikoomisuudesaan tämä jääräpäinen tapasi tehdä asiat mahdollisimman huonosti. Jos ensimmäinen ohje objektin muokkaamiseen on poistaa se kokonaan ja piirtää uudelleen niin tämä kyllä kertoo kaiken siitä miten huonosta toimintamallista on kyse.

Onnistuit nyt kertomaan yhden esimerkin missä tie oli kartoitettu väärin, ja siitä aiheutui lisätyötä kun jouduit myös muokkaamaan maankäyttöä. Tämä onkin ainoa tapaus missä tämä sinun hieno tapasi on "helpompi". Normaalisti jos tielinja muuttuisi, niin myös maankäyttö muuttuisi, siihen vanhan tien kohdalle tulisi siis jotain muuta kuin metsää. Paitsi jos pohjois-satakuntalaisilla on joku taikaportti mistä saa valmista vanhaa metsänpohjaa tien tilalle, niin siinä tapauksessa tuo sinun toimintatapasi on parempi.

Nyt on jokatapauksessa tullut selväksi että kyse ei ollut mistään väärinymmärryksestä, vaan olet nimenomaan tarkoituksella valiten halunnut kartoittaa mahdollisimman epätarkasti ja datan jatkokäytön kannalta huonosti. Voihan noinkin toki toimia, jos kokee hienoksi sen että pääsee jättämään muille ongelmia.

Jos vaikka tien nopeusrajoitus tai jokin muu ominaisuus muuttuu niin tien way täytyy splitata (yleensä kahdesta kohtaa). Nyt esim. iD:llä muokatessa aiheuttaa lisätyötä että saat splitattua oikean wayn, kun olet parhaimmillaan liimannut molemmin puolin eri maankäytön valtatiehen kiinni.